Den Vest-Sjællandske Avis, 1831-02-15
Oversigt over Dagens udenlandske Nyeheder. Polen har nu faaet sig en national Regiering efterat Baandet med Rusland er opløst. Man skriver fra Varschau under 1ste Februar: at de valgte Medlemmers Characteer er den bedste Borgen for Fremtiden. Den 31te Januar Kl. 11 om Formiddagen forsamledes begge Kamre i Senatorernes Sal, og man begyndte med at vælge to Candidater for Præsidentskabet. Man valgte Fyrste Adam Czartoryski og Greve Ludvig Pat dertil, og af disse to blev derpaa Fyrsten næsten enstemmigen udvalg tog eenstemmigen lykønsket af Repræsentanterne og det tilstædeværende Folk med et tre Gaage gientaget Glædesraab. Fyrsten havde dog bedet i den Tale, hvormed han aabnede Mødet, at man skulde tage Hensyn paa en ung Alder og usvækkede Kræfter, som Tidsomstændighederne kunde udkræve. Marskallen Grev Bladislar Ostrowski ønskede saavel Fyrsten selv som Folket til Lykke med hans Valg. Fyrsten begyndte at tale; men han følte sig saa rørt at han bad om, at han maatte opsætte det med at forklare sine Beskuelser til Valget var forbie. Nu udsatte Marskallen Mødet til Kl. 6 om Eftermiddagen, og derpaa blev ved de fleste Stemmer de Herrer Niemezovski, Moravski, Barzkovski og Lelevil udvalgte til de øvrige Medlemmer af Regieringen. Herpaa oplæste Fyrste Czartoryski en vidtløftig Tale; han roste Keiser Alexander, han tilstod, at han havde haabet at det Russiske og Polske Folks Forening skulde have frembragt vel giørende Følger; Revolutionen har nu gjort Ende paa disse Forhaabninger. Han bad om at det maatte være ham tilladt at nedlægge den Post, som Nationen havde betroet ham, naar han skulde indsee, at en anden kunde være istand til at forestaae den med mere Kraft; han forsikkrede at han aldrig vilde underskrive en Forordning, som kunde stride mod hans Samvittighed eller mod Lovene. Nu maae vi, sagde han, henvende alle vore Anstrængelser paa den almindelige Bevæbning; vort hele Haab er bygget paa Sværdet; lader os ikke blive forsagte ved de største Vanheld, og gid Fienden maae endnu paa den sidst Plet af den Polske Jordbund finde Forsvarere, hvis Raab maae være Seier eller Døden; han anbefalede sig til Senatorerne i rørende Udtryk og det Raab: Leve den nye Regiering! sluttede denne mærkværdige Dag. - Rigsdagen vil erklære sig for permanent og supplere de vacante Pladser ved nye Valg; den har antaget et Reglement for den nye provisoriske Regiering, bestaaende af 14 Artikler. Regieringen kaldes deri en National Regiering, og er interimistisk indtil en nye Konge bliver valgt for Polen. Generalissimus kan bivaane Regieringens Møder og har i dem Stammeret. Regieringen tilkommer benaadelses=Ret undtagen for Landsforræderie, som tilkommer Rigsdagen. - Den nye Regiering, som erkiender at indvortes Roe i Landet. er en Hovedfornødenhed ved den udvortes Uroe, har lukket det patriotiske Selskab og draget nogle af dets Medlemmer til Ansvar; da Selskabet indleverede en Addresse til Landbuddenes Kammer, saa vægrede dette sig ved at modtage den, og gav det fortræffellige Svar: at Rigsdagen var et sandt patriotisk Selskab, og behøvede ikke nogen fremmet Jndflydelse. J Kammeret er bleven ført en Klage over Bladet Nova Polska, som ved en optaget Artikel havde fornærmet Kammerets Majestæt; Sagen blev henviist til Rettergangen. (De Franske kunne lære beraf, i en repræsentatil Stat bør Kammerne respekteres, Skrivefrihed, indskrænkes til en anstændig Meningsfrihed, og Aviser og Corporationer bør ikke have nogen Jndflydelse paa Regieringen; thi i en Stat maae ikke flere Stater taales.)